གས་ཀྱི་བཀླག་ཐབས་མུན་པའི་སྒྲོན་མེ།
རིག་འཛིན་ཀུན་གྲོལ་གྲགས་པས་བརྩམས།
སྔགས་ཀྱི་བཀླག་ཐབས་བཤད་པ་ལ་ལྔ་སྟེ། འབྱུང་ཁུངས་
ཀྱི་ཁོག་དབུབ་པ། དོན་ཆེད་ཀྱི་དམིགས་བསལ་བ། རྩ་བའི་
མདོ་བཟུང་བ། ཚིག་དོན་གྱི་གཞུང་བསྲང་བ། ཡང་དག་པའི་
དོན་བསྡུ་བའོ། །
དང་པོ་དང་གཉིས་པ་ནི་སུམ་ཅུ་པ་ལྟར་ལ། གསུམ་པ་
རྩ་བའི་མདོ་བཟུང་ལ་བཞི།
མཚན་གྱི་དོན། འགྱུར་གྱི་ཕྱག དེའི་དགོས་པ་བཤད་པར་
དམ་བཅའ་བའོ། །
མ།
དང་པོ་ནི། རྒྱ་གར་སྐད་དུ་བྱཱ་ཀ་ར་ཎ་མནྟྲ་སྱ་པ་ཡ་བི་ན་
དེ་གངས་ཅན་བོད་ཀྱི་སྐད་དུ་བསྒྱུར་ན་ལུང་སྟོན་པ་
སྔགས་ཀྱི་བཀླག་ཐབས་ཞེས་བྱ་བའོ། །
ff

སྔགས་ཀློག་ཕྱོགས་བསྒྲིགས།
གཉིས་པ་འགྱུར་གྱི་ཕྱག་ནི། བཅོམ་ལྡན་འདས་ངག་གི་
དབང་ཕྱུག་ལ་ཕྱག་འཚལ་ལོ། །ཞེས་པ། ཉོན་མོངས་པ་དུག་ལྔ་
བདུད་ལྔའི་དགྲ་བོ་ཐམས་ཅད་ཡོངས་སུ་བཅོམ་པར་མཛད་
ཅིང་ཡེ་ཤེས་ཆེན་པོ་ལྔའི་དོན་དང་ལྡན་པའི་ངོས་ནས། སྔོན་
གྱི་དེ་བཞིན་གཤེགས་པ་རྣམས་ཞི་བ་མྱ་ངན་ལས་འདས་ཤིང་
སྲིད་པ་འཁོར་བའི་རྒྱ་མཚོ་ལས་བསྒྲལ་བར་མཛད་པའམ།
ཡང་ན་བཅོམ་ལྡན་འདས་ནི། སྐལ་བ་དྲུག་དང་ལྡན་པ་སྟེ། །
དབང་ཕྱུག་དང་ནི་གཟུགས་བཟང་དང༌། །དཔལ་དང་གྲགས་
པ་ཡེ་ཤེས་དང་། །བརྩོན་འགྲུས་ཕུན་སུམ་ཚོགས་པ་སྟེ། །དྲུག་པོ་
རྣམས་ལ་སྐལ་ཞེས་བརྗོད། ། ཅེས་དང༌། འདས་པ་ནི་བཀས་
བཅད་ཀྱི་བསྣན་པའོ་ཞེས་སོ། །གཞན་ཡང་གསང་སྔགས་དང་
རིགས་སྔགས་དང་གཟུངས་སྔགས་ཀྱི་སྒྲའི་སྦྱོར་བ་སྨྲ་བ་ལ་
ངག་གི་དབང་ཕྱུག་རྗེ་བཙུན་འཇམ་པའི་དབྱངས་ལ་ཕྱག་
འཚལ་ལོ། ཞེས་པའོ།།
གསུམ་པ་དགོས་པ་ནི། བསྟན་བཅོས་འདི་རྩོམ་པའི་
ཐོག་མར་རྗེ་བཙུན་འཇམ་པའི་དབྱངས་ལ་ཕྱག་འཚལ་བས།
བར་ཆད་ཀྱི་བགེགས་ཞི་བ་དང་། བསོད་ནམས་ཀྱི་ཚོགས་
67

1il:
TI
སྔགས་ཀློག་ཕྱོགས་བསྒྲིགས།
རྫོགས་པ་དང་། སློབ་དཔོན་གྱི་རྗེས་སུ་མཐུན་པ་དང༌། རྩོམ་
པ་པོ་ཚད་ལྡན་དུ་གོ་བ་དང་དགོས་སོགས་བཞིའི་ཕྱིར་དུ་
ཕྱག་འཚལ་བའོ། །
བཞི་པ་བཤད་པར་དམ་བཅའ་བ་ནི།
དེ་ནས་སྔགས་ཀྱི་བཀླག་ཐབས་བཤད། །
ཅེས་པས་སྟོན་ཏེ། ། དེ་ལྟར་ཕྱག་འཚལ་བར་བྱས་ནས་གསང་
སྔགས་ཀྱི་
སྔགས་རིག་སྔགས་གཟུངས་སྔགས་གསུམ་གྱི།
བཀླག་ཐབས་མུན་པའི་སྒྲོན་མེ་ཞེས་བྱ་བ་འདི་བཤད་པར་
ཡིན་གྱིས། བློ་གྲོས་ཀྱི་སྐལ་བ་དང་ལྡན་པ་རྣམས་ཀྱིས་རབ་ཏུ་
ཡིད་ལ་གཟུངས་ཤིག ཅེས་པའོ། །
བཞི་པ་ཚིག་དོན་གྱི་གཞུང་བསྲང་བ་ལ་གཉིས་ཏེ། དྲི་
བས་མཚམས་སྦྱར་བ་དང་། ལན་གྱིས་རྒྱས་པར་བཤད་པའོ། །
དང་པོ་ནི།
ཡི་གེའི་ངོ་བོ་བསྡུ་བའི་སྐྱེ་ཚུལ། །
ཞེས་པ། ཡི་གེ་གང་དང་གང་གི་ངོ་བོ་དེ་དང་དེ་ནི་གང་། ཡི་
གེ་དེ་ཁམས་གང་དང་གང་གིས་བསྡུ་ཞིང་སྐྱེ་ཚུལ་ནི་གང་།
ཡི་གེ་དེ་དག་ཀློག་པའི་ཐབས་ཇི་ལྟ་བུ་ཞེས་དྲི་བ་གསུམ་
i8

སྔགས་ཀློག་ཕྱོགས་བསྒྲགས།
I
བཀོད་དོ། །
གཉིས་པ། ལན་གྱིས་རྒྱས་པར་བཤད་པ་ལ་གསུམ། དྲི་
བ་དང་པོའི་ལན་དང༌། གཉིས་པའི་ལན་དང་། གསུམ་པའི་
ལན་ནོ། །
དང་པོ། ཡི་གེའི་ངོ་བོ་གང་དང་གང་དྲི་བའི་ལན་ནི།
ངོ་བོ་ཨཱ་ལི་ཀཱ་ལི་སྟེ། །
ཕོ་མོ་མ་ནིང་གསུམ་དུ་གནས། །
ཞེས་པས་སྟོན་ཏེ། ཡི་གེའི་ངོ་བོ་ནི་ཨཱ་ལི་དང་ཀཱ་ལི་གཉིས་ཏེ།
དེ་ཡང་ཨཱ་ལི་ནི། ཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨཻ། ཨོ་
ཨོཾ་དང་དབྱངས་བཅུ་བཞི་ཡིན་ལ། ཀཱ་ལི་ནི། ཀ་ཁ་ག་གྷ་ང༌།
ཙ་ཚ་ཛ་ཛྷ་ཉ། ཊ་ཋ་ཌ་ཌྷ་ཎ། ཏ་ཐ་ད་དྷ་ན། པ་ཕ་བ་བྷ་མ།
ཡ་ར་ལ་ཝ། ཤ་ཥ་ས་ཧ། ཨཿསྐ་ལྤ་ཨཾ་དང༌། གསལ་བྱེད་སོ་
བདུན་ཡོད་ལ། དེ་དག་སོ་སོར་དབྱེ་བར་བྱ་ན། ཕོའི་ཡི་གེ་
དང༌། མོའི་ཡི་གེ་དང༌། མ་ནིང་གི་ཡི་གེ་དང་གསུམ་དུ་གནས་
པ་སྟེ། དེ་ལ་ནང་གསེས་ཀྱི་ཕོ་ཡིག་ནི། ང་ཉ་ཎ་ན་མ་ལྔ་མ་
གཏོགས་པའི་གསལ་བྱེད་ཀྱི་ཡི་གེ་རྣམས་དང་། མོ་ཡིག་ནི། རྀ་
རཱྀ་ལྀ་ལཱྀ་བཞི་མ་གཏོགས་པའི་དབྱངས་ཀྱི་ཡི་གེ་རྣམས་དང་།
69

義
སྔགས་ཀློག་ཕྱོགས་བསྒྲིགས།
མ་ནིང་གི་ཡི་གེ་ནི། ང་ཉ་ཎ་ན་མ་ལྔ་དང་རྀ་རཱྀ་ལྀ་ལཱྀ་བཞི་སྟེ་
དགུ་རྣམས་ཡིན་ལ། ཕོ་མོ་མ་ནིང་གི་ཡི་གེ་གསུམ་པོ་འདིས་
ནི། ཐབས་དང་ཤེས་རབ་དང་བཟུང་འཇུག་དང་གསུམ་དུ་
སྟོན་པ་ཡིན་ཏེ། གསང་རྒྱུད་ལས། ཕོ་ནི་ཐབས་ཆེན་ཡབ་ཀྱི་
མཁའ། ། མོ་ནི་ཤེས་རབ་ཡུམ་གྱི་དབྱིངས། །ཟུང་དུ་འཇུག་པ་
སྟོང་པ་ཉིད། །ཅེས་དང་། རྟགས་འཇུག་ལས་ཀྱང་། ཡི་གེ་
རྣམས་ཐབས་དང་ཤེས་རབ་གཉིས་སུ་བསྡུས་པར་བཤད་དེ།
ཨ་ལི་ཤེས་རབ་ཀ་ལི་ཐབས། ཞེས་དང་། ཞང་ཞུང་ལུགས་ལས།
ཨ་ལི་ཐབས་དང་ཀ་ཤེས་རབ། ཞེས་པས་སོ། །དེ་ལྟ་བས་ན་
ཤེས་བྱ་ཀུན་གྱི་གཞི་མ་སྟེ་དོན་གྱི་གནས་ལུགས་ཡོངས་སུ་
སྟོན་པར་བྱེད་པ་ནི་ཀ་ལ་སོགས་པའི་ཡི་གེའི་ཚོགས་སོ།
ངེས་ཚིག་ནི་ཡིད་ཡུལ་དུ་གྱུར་པའི་གསུང་རབ་ཐམས་ཅད་ཀྱི་
རྩ་བ་ཡིན་པས་ན་ཡི་དང༌། བཀའ་མདོ་རྒྱུད་མ་ལུས་པའི་
དོན་མངོན་སུམ་དུ་སྟོན་པ་ལ་གེ་མི་ཆགས་པར་བྱེད་པས་ན་
ཡི་གེ་ཞེས་བྱའོ། །
གཉིས་པ། ཡི་གེ་དེ་ཁམས་གང་གི་བསྡུ་ཞིང་སྐྱེ་དྲིས་
པའི་ལན་ལ་གསུམ། རྣམ་གྲངས་དང༌། བྱེ་བྲག་དང༌། དགྲ་
70

སྔགས་ཀློག་ཕྱོགས་བསྒྲིགས།
གྲོགས་བརྩི་བའོ། །
དང་པོ་རྣམ་གྲངས་ནི། · རིན་ཆེན་འཕྲེང་རྒྱུད་ལ་སོགས་
རྒྱ་གར་ལུགས་ལ་ལྔ་བཅུ། ཡོངས་རྫོགས་ལས་ཞེ་ལྔ། མ་རྒྱུད་
དང་གཟེར་མིག་ལས་བཞི་བཅུ། མདོ་ཕྲན་དང་རྟེན་གསུམ་
ལས་སོ་བདུན། གཞན་ཡང་ཡིག་སྨད་སོ་དགུ་ལ་སོགས་ཅི་
རིགས་སུ་བཤད་པས་སོ། །
གཉིས་པ་བྱེ་བྲག་ཏུ་རྒྱ་བོད་ཞང་གསུམ་སྤྱི་མཐུན་དུ་
བཤད་པ་ལ་གཉིས། འབྱུང་བ་ཆེ་བའི་ལུགས་དང་། འབྱུང་
བ་ཆུང་བའི་ལུགས་སོ། །
དང་པོ་འབྱུང་ཆེན་གྱི་ལུགས་ནི།
རིན་ཆེན་འཕྲེང་བ་
ལས།
ཡི་གེ་སྒྲ་ཡི་གནས་བསྟན་པ། །
ཐ་མལ་ཡི་གེ་སྒྲ་ཕྱིན་བཀླག །
ཀ་ཡི་སྡེ་ཚན་ཨ་ཧར་བཅས། །
མགྲིན་པའི་གནས་ལས་འབྱུང་བར་ངེས། །
ཞེས་དང༌། མཁན་པོ་ཐོན་མིས་མཛད་པར་མུན་པའི་སྒྲོན་མེ་
འདིའི་ལུགས་ལྟར་ན། ཨ་ཀུ་ཧ་ན་ནམ་མཁའི་ཁམས། མགྲིན་
71

Z སྔགས་ཀློག་ཕྱོགས་བསྒྲིགས།
པའི་གནས་ལས་སྐྱེ་བ་ཡིན། ཞེས་སོགས་རིན་ཕྲེང་དང་མུན་
སྒྲོན་གཉིས་རིམ་པ་བཞིན་དུ། ཙ་ཡི་སྡེ་ཚན་ཤ་ཡར་བཅས། ལྕེ་
རྩེ་ལྐོག་ནས་འབྱུང་བར་ངེས། ཨི་ཙུ་ཡ་ཤ་རླུང་གི་ཁམས། ལྕེ་
རྩེ་སོ་རྐན་དག་ལས་སྐྱེ། །ཞེས་དང༌། ལོག་པའི་སྡེ་ཚན་རྣམ་
པ་ལྔ། རྐན་དང་ལྕེ་ཡི་རྒྱབ་ནས་འབྱུང་། རྀ་ཊུ་ར་ཥ་མེ་ཡི་
ཁམས། སྤྱི་བོ་དག་ལས་སྐྱེ་བ་ཡིན། ཞེས་དང༌། ཏ་ཡི་སྡེ་ཚན་
ས་ལར་བཅས། སོ་ལྕེའི་རྩེ་མོ་གཉིས་ནས་འབྱུང༌། ལྀ་ཏུ་ལ་ས་
ས་ཡི་ཁམས། ལྕེ་རྩེ་སོ་ལས་འབྱུང་བ་ཡིན། ཞེས་དང་། པ་ཡི་
སྡེ་ཚན་ཀླུ་ཝར་བཅས། མཆུ་ཡི་གནས་ལས་འབྱུང་བར་ངེས།
ཨུ་པུ་ཝ་་ྤ་ཆུ་ཡི་ཁམས། མཆུ་ཡི་གནས་ལས་སྐྱེ་བ་ཡིན། ཞེས་
དང། ཝ་ནི་ཡ་སོ་མ་མཆུ་ལ། ཀྵ་ནི་ལྕེ་དབུས་མགྲིན་པ་སྟེ། ཨཱི་
ཨེ་མགྲིན་རྐན་གཉིས་ནས་འབྱུང་། ལྕེ་རྩེ་དག་ནས་རྀ་རཱྀའོ། སོ་
ཡི་རྩེ་ནས་ལྀ་ལཱྀའོ། ལྕེ་ཡི་རྩེ་ནས་ཤ་ཤའོ། ཨཱུ་ཨོཾ་མགྲིན་པ་དག་
ནས་འབྱུང་། ཁོང་ནས་རང་འབྱུང་ཨ་དང་ཧ། ཨཱོྃ་དང་ཧཱུྂ་ནི་
སྤྱི་བོ་སྣ། ཞེས་པས་སྟོན་ཏེ། དེ་ཡང་རིན་ཕྲེང་ལྟར། ཀ་ཡི་སྡེ་
ཚན་ཨ་ཧར་བཅས། མགྲིན་པའི་གནས་ལས་སྐྱེ་བ་ཡིན། ཞེས་
སོགས་གསུངས་པ་དང༌། སློབ་དཔོན་ཨ་ནུས་མཛད་པའི་མུན་
72

སྔགས་ཀློག་ཕྱོགས་བསྒྲིགས།
嚚
སྒྲོན་འདི་གཉིས་ཚིག་ཅུང་ཟད་ཙམ་མ་གཏོགས་དོན་འདྲ་སྟེ།
ཇི་སྐད་དུ། ཨ་ཀུ་ཞེས་པའི་ཡི་གེ་ཨའི་ཡི་གེ་དེའི་དབྱངས་ཀྱི་
ནང་ནས་ཨ་ཨཱ་གཉིས་མཚོན་ན། ཀུ་ཞེས་པས་ཀ་ཁ་ག་གྷ་ང་
རྣམས་སྡུད་པར་བྱེད་པ་ཡིན་ཏེ། དེ་བཞིན་དུ་འོག་མ་ཨི་ཙུ་
དང་རྀ་ཊུ་ལྀ་ཏུ་ཨུ་པུ་རྣམས་ཀྱང་འདིས་མཚོན་པར་ཤེས་
པར་བྱའོ། །དེའི་ཕྱིར་སྔར་བསྟན་པའི་ཨ་ཨཱ་གཉིས་དང་ཀ་ཁ་
ག་གྷ་ང་དང་ཧ་ཙཱ་དགུ་པོ་ནི་ནམ་མཁའི་ཁམས་ཡིན་ལ། སྐྱེ་
ཚུལ་ནི་མགྲིན་པའི་གནས་ལས་སྐྱེ་བ་ཡིན་ངེས་སོ། །དེ་ཡང་
དཔེར་ན་ནམ་མཁའ་ལ་རེག་བྱའི་ཐོག་པ་དང་བྲལ་བ་ལྟར་
དུ། ལྕེ་གང་ལ་ཡང་མ་རེག་པར་རྐན་གྱི་ཕུག་ནས་སྟོང་སང་
ངེར་འབྱུང་བ་ཡིན་ཏེ། སྤང་བྱ་ཞེ་སྡང་གི་གཉེན་པོ་བྱེད་ལ་
མཐར་ཐུག་སྟོང་པ་ཉིད་ཀྱི་ཡེ་ཤེས་སྐྱེ་བའི་རྒྱུ་བྱེད་པའོ། །དེ་
བཞིན་དུ་ཨིས་མཚོན་པས་ཨི་ཨཱི་དང་ཙུས་མཚོན་པའི་ཙ་ཚ་
ཛ་ཛྷ་ཉ་དང་ཡ་ཤ་དགུ་པོ་ནི་རླུང་གི་ཁམས་ཡིན་ལ། སྐྱེ་ཚུལ་
ནི་ལྕེ་རྩེ་སོ་དང་རྐན་རྣམས་སྦྱར་བ་དག་ལས་སྐྱེ་བ་སྟེ།
དཔེར་ན་རླུང་ནི་ཡངས་ཤིང་གཡོ་བའི་ཚུལ་དུ་འབྱུང་བའི་
བདག་ཉིད་ཡིན་པ་ལྟར་དུ། ལྕེ་ནི་ཡངས་ཤིང་གཡོ་བའི་ཚུལ་
73

སྔགས་ཀློལ་ཕྱོགས་བསྒྲིགས།
腐
དུ་འབྱུང་བ་ཡིན་ཏེ། སྤང་བྱ་ང་རྒྱལ་གྱི་གཉེན་པོ་བྱེད་ལ་
མཐར་ཐུག་མཉམ་པ་ཉིད་ཀྱི་ཡེ་ཤེས་སྐྱེ་བའི་རྒྱུ་བྱེད་པའོ། །
ཡང་རྀ་ཊུ་ཞེས་པས་རྀས་རྀ་རཱྀ་དང་ཊུས་ཊ་ཋ་ཌ་ཌྷ་ཎ་དང་
ར་ཥ་དགུ་པོ་ནི་མེ་ཡི་ཁམས་ཡིན་ལ། སྐྱེ་ཚུལ་ནི། ལྕེ་རྩེ་ཅུང་
ཟད་སྟེང་དུ་བཀུག་སྟེ་རྐན་གྱི་མཐའ་ལ་སྦྱར་བའི་སྦུབས་ཀྱི་
སྤྱི་བོ་སྟེ་ལྕེའི་རྩེ་མོ་དང་རྐན་སྦྱར་བ་དག་ལས་ལྟོངས་ལྟོངས་
སུ་སྐྱེ་བ་ཡིན་ཏེ། དཔེར་ན་མེ་ལྕེ་ནི་གྱེན་དུ་འབར་བའི་རང་
བཞིན་ཅན་ཡིན་པ་ལྟར་རོ། །སྤང་བྱ་འདོད་ཆགས་ཀྱི་གཉེན་
པོ་བྱེད་ལ་
་་ལ་མཐར་ཐུག་སོ་སོར་རྟོགས་པའི་ཡེ་ཤེས་སྐྱེ་བའི་རྒྱུ་
བྱེད་པའོ། །ཡང་ལྀ་ཏུ་ཞེས་པས་ལྀས་ལྀ་ལཱྀ་ཏུས་ཏ་ཐ་ད་དྷ་ན་
སྐྱེ་ཚུལ་ནི་ལྕེ་
དང་ལ་ས་དགུ་པོ་ནི་སའི་ཁམས་ཡིན་ལ།
རྩེའང་སོ་ལས་སྐྱེས་ཤིང་ལྕེ་མཐས་སོའི་ཚུལ་དུ་འབྱུང་བ་ཡིན་
ཏེ། དཔེར་ན་སའི་རང་བཞིན་སྲ་ཞིང་མཁྲེགས་པའི་བདག་
ཉིད་ཅན་ཡིན་པ་ལྟར་རོ། །སྤང་བྱ་གཏི་མུག་གི་གཉེན་པོ་བྱེད་
ལ་མཐར་ཐུག་མེ་ལོང་ལྟ་བུའི་ཡེ་ཤེས་སྐྱེ་བའི་རྒྱུ་བྱེད་པའོ། །
ཡང་ཨུ་པུ་ཞེས་པས་ཨུས་ཨུ་ཨཱུ་དང་པུས་པ་ཕ་བ་བྷ་མ་དང་
ཝ་ལྤ་དགུ་པོ་ཆུ་ཡི་ཁམས་ཡིན་ལ སྐྱེ་ཚུལ་ནི་མཆུ་གཉིས་
74

:
སྔགས་ཀློག་ཕྱོགས་བསྒྲིགས།
སྦྱར་བའི་གནས་ནས་རླུང་ཤུགས་ཐུར་དུ་འབྱུང་བ་ལས་སྐྱེ་བ་
ཡིན་ཏེ། དཔེར་ན་ཆུ་ལྕེ་ནི་ཐུར་དུ་འབབ་པའི་ངང་ཚུལ་ཁོ་
ན་ཡིན་པ་ལྟར་རོ། ། སྤང་བྱ་ཕྲག་དོག་གི་གཉེན་པོ་བྱེད་ལ་
མཐར་ཐུག་བྱ་བ་གྲུབ་པའི་ཡེ་ཤེས་སྐྱེ་བའི་རྒྱུ་བྱེད་པའོ། །ཡང་
དབྱངས་ཀྱི་ཡི་གེ་ཨེ་ཨཻ་གཉིས་ནི་ཨི་ཨཱི་གཉིས་དང་མཐུན་ཏེ་
རླུང་གི་ཁམས་ཡིན་ལ། དེ་བཞིན་བུ་ཨོ་ཨཽ་གཉིས་ནི་ཨུ་ཨཱུ་
གཉིས་དང་མཐུན་ཏེ་ཆུའི་ཁམས་ཡིན་པའོ། །
གཉིས་པ་འབྱུང་བ་ཆུང་བའི་ལུགས་ནི།
འབྱུང་བ་ཆུང་བ་སྡེ་ལྔ་ཡི། །
ཀ་ཙ་ཊ་ཏ་པ་རྣམས་ས། །
ཁ་སོགས་ཆུ་ཡིན་ག་སོགས་མེ། །
གྷ་སོགས་རླུང་ཡིན་ང་སོགས་མཁའ། །
ཞེས་གསུངས་པས་སྟོན་ཏེ། འབྱུང་བ་ཆུང་བ་ལ་གསལ་བྱེད་
སྡེ་ཚན་ལྔ་ཡི་དང་པོ། ཀ་ཙ་ཊ་ཏ་པ་རྣམས་ནི་སའི་ཡི་གེ་ཡིན་
ལ། དེ་བཞིན་དུ་གཉིས་པ་ཁ་ཚ་ཋ་ཐ་ཕ་རྣམས་ནི་ཆུའི་ཡི་གེ་
དང་། གསུམ་པ་ག་ཛ་ཌ་ད་བ་རྣམས་མེའི་ཡི་གེ བཞི་པ་གྷ་
ཛྷ་ཌྷ་དྷ་བྷ་རྣམས་རླུང་གི་ཡི་གེ ལྔ་པ་ང་ཉ་ཎ་ན་མ་རྣམས་
75

སྔགས་ཀློག་ཕྱོགས་བསྒྲགས།
ནི་ནམ་མཁའི་ཡི་གེ་ཡིན་པས་སོ། །དེ་ཡང་རྒྱ་གར་གྱི་ཡི་གེ་
རྣམས་ཁམས་དེ་ལྟར་ཡིན་མོད། ཞང་བོད་ཀྱི་ཡི་གེ་ཅ་ཆ་ཇ་
དང་ཞ་ཟ་འ་རྣམས་ཁམས་གང་དང་གང་གི་བསྡུ་ཞེ་ན། ཅ་ཆ་
ཇ་གསུམ་ནི་ཙ་ཚ་ཛ་གསུམ་གྱི་ཁམས་དང་འདྲ་ལ། ཞ་ཟ་འ་
གསུམ་ནི་ནམ་མཁའི་ཁམས་ཡིན་པས་སོ། །
འབྱུང་བ་ཆེ་ཆུང་གི་ཁྱད་པར་ནི། རྒྱ་གར་དང་ཞང་
ཞུང་གི་ལུགས་གཉིས་ཀ་དགོངས་པ་མཐུན་པའི་ངོས་ནས་
འབྱུང་བ་ཆེ་བ་ནི་དབྱངས་གསལ་ཨ་ནས་་བར་དུ་ཡིག་
འབྲུ་དགུ་པོ་འཕྲེད་དུ་རྩི་བས་ཆེ་བ་ཡིན་ལ། འབྱུང་བ་ཆུང་
བ་ནི་སྡེ་ལྔ་ཁོ་ན་རུ་ཀ་ནས་པའི་བར་ཡིག་འབྲུ་ལྔ་པོ་ཐུར་དུ་
རྩི་ཞིང་གཞན་པ་རྣམས་མི་རྩི་བས་ཆུང་བའི་ཐ་སྙད་དུ་བྱས་
པའོ། །དེ་ཡང་འབྱུང་བ་ཆེ་ཆུང་ནི་ཙཀྲ་རེའུ་མིག་དྲུག་ཅུ་རྩ་
ལྔ་པའི་བྱག་རྩེ་རེ་རེ་བཞིན་དབྱངས་གསལ་གྱི་ཡི་གེ་བཀོད་
པ་ལས་ཤེས་པར་བྱོས་ཤིག །
གཉིས་པ་དགྲ་གྲོགས་རྩི་བ་ལ་གསུམ། དགྲ་གྲོགས་ཀྱི་
རྩི་གཞི་ངོས་བཟུང་བ་དང༌། དགྲ་གྲོགས་ཀྱི་འབྲས་བུ་བསྟན་
པ་དང་། དགྲ་གྲོགས་ཀྱི་ངོ་བོ་ངོས་བཟུང་བའོ། །
?༼༣

སྔགས་ཀློབ་ཕྱོགས་བསྒྲིགས།
དང་པོ་རྩི་གཞི་ནི། ཨཱོྃ་དང་ན་མོ་ཏདྱ་ཐ། སྤང་པའི་
སྔགས་ཀྱི་ཐོག་མ་དང་། ནང་གི་མིང་ཐོག་བཟུང་བར་བྱ།
པ་བྱེད་བརྩེགས་སམ་འཕུལ་བཞག་ཡོད། དང་པོའི་ཡི་གེ་
བཟུང་བར་བྱ། ཞེས་དང་། མ་རྒྱུད་སྐྱེ་མེད་ཐིག་ལེ་ལས།
འབྱུང་ཆེན་ལྔ་ཡིས་སྔགས་སྐྱེས་རིགས་སྐྱེས་ཀྱི། ཡི་དམ་ལྷ་
དང་གཤེན་པོའི་དགྲ་གྲོགས་རྩི།
སྔགས་སྐྱེས་ལྷ་ཡི་གསང་
འཛབ་དངོས་གཞི་སྟེ། བསྭོ་དང་ཨོཾ་དང་ཏདྱ་ཐ་མ་གཏོགས།
དཔེར་ན་སྔགས་མགོ་ཨོཾ་ཨཿཧཱུཾ་ཡིན་ན། འབྲུ་གསུམ་དོར་ནས་
དེ་འོག་རྩི་བ་ལ། ཞེས་པས་སྟོན་ཏེ། དེ་ཡང་བསྒྲུབ་བྱ་ཡི་དམ་
ལྷའི་སྙིང་པོའི་ཐོག་མ་ལ་བསྭོ་དང་ཨོཾ་དང་ན་མོ་(ཕྱག་འཚལ་)